text: বৈসালি মোহান্তি (জন্ম: ৫ আগস্ট ১৯৯৪) তিনি একজন ভারতীয় ধ্রুপদী নৃত্যশিল্পী এবং নৃত্য পরিচালক, লেখক, কলাম লেখক এবং বিদেশী ও জননীতির বিশ্লেষক। তিনি আমেরিকান বিজনেস ম্যাগাজিন ফোর্বস, দ্য হাফিংটন পোস্ট, দ্য ডিপ্লোম্যাট এবং ওপেন ডেমোক্র্যাসি, লন্ডন সহ বেশ কয়েকটি নামীদামী আন্তর্জাতিক প্রকাশনাগুলিতে পররাষ্ট্র নীতি এবং কৌশলগত বিষয়ে নিয়মিত লেখালেখি করেন।  তিনি অক্সফোর্ড ওড়িশি সেন্টারের প্রতিষ্ঠাতা যা অক্সফোর্ড বিশ্ববিদ্যালয় এবং যুক্তরাজ্যের অন্যান্য শীর্ষস্থানীয় প্রতিষ্ঠানে ওড়িশি নৃত্যের প্রচার ও প্রশিক্ষণের সাথে জড়িত। 
  
  তিনি অক্সফোর্ড বিশ্ববিদ্যালয় অধিভুক্ত ২০১৫-১৬ সালের একজন এএলসি বৈশ্বিক ফেলো ছিলেন।
  
  প্রাথমিক জীবন এবং শিক্ষা 
  থাম্ব|২৪ নভেম্বর ২০১০-এ ১৬তম আন্তর্জাতিক সৈকত অনুষ্ঠানে পারফর্ম করছেন বৈশালি মোহান্তি ও তার দল।
  বৈশালী মোহন্তির জন্ম ১৯৯৪ সালের ৫ আগস্ট ওড়িশার পুরীতে, প্রখ্যাত নারীবাদী, কবি ও লেখক মানসী প্রধান এবং ইন্ডিয়ান ইনস্টিটিউট অফ টেকনোলজির বৈদ্যুতিক প্রকৌশলী রাধা বিনোদ মোহান্তির ঘরে। 
  
  তিনি ব্লিশড স্যাক্রামেন্ট উচ্চ বিদ্যালয়, পুরী এবং ভুবনেশ্বরের কেআইআইটি আন্তর্জাতিক বিদ্যালয়ে পড়াশোনা করেন।  তিনি দিল্লির লেডি শ্রী রাম মহিলা কলেজ থেকে রাজনীতি এবং আন্তর্জাতিক সম্পর্ক বিষয়ে স্নাতক ডিগ্রি অর্জন করেছিলেন। 
  
  তিনি অক্সফোর্ড বিশ্ববিদ্যালয় থেকে পারমাণবিক কূটনীতির উপর তাঁর প্রথম শ্রেণীর গবেষণামূলক প্রবন্ধ লিখে স্নাতকোত্তর ডিগ্রি অর্জন করেন।
  
  নাচের ক্যারিয়ার 
  বৈশালি মোহান্তি এক দশক ধরে ওড়িশির খ্যাতিমান শিক্ষক পদ্মশ্রী গুরু গঙ্গাধর প্রধানের কাছ থেকে তাঁর মৃত্যুর আগ পর্যন্ত ওড়িশি নৃত্যের প্রশিক্ষণ গ্রহণ করেছিলেন। তিনি আরেক বিশিষ্ট ওড়িশি শিক্ষক ও নৃত্য পরিচালক পদ্মশ্রী গুরু ইলিয়ানা সিটারিস্টির কাছ থেকে নৃত্য পরিচালনা বিষয়ে উচ্চতর প্রশিক্ষণ গ্রহণ করেন। তিনি প্রথম শ্রেণীর সম্মানসূচক ওড়ুিশি নৃত্যের একজন বিশারাদ ডিগ্রিধারী। 
  
  তিনি পনেরো বছর ধরে আন্তর্জাতিক ও জাতীয় উৎসবে তার নিজস্ব নৃত্য সংস্থা "বৈশালি মোহান্তি এবং তার দল" এর সাথে একক এবং দলীয় নৃত্য পরিচালনা করে আসছেন।
  
  অক্সফোর্ড ওডিসি কেন্দ্র 
  থাম্ব|২০১৫ সালের ৯ এপ্রিল নয়াদিল্লির ইন্ডিয়া হ্যাবিট্যাট সেন্টারে নির্ভয়া সমরোহে বৈশালি মোহান্তি
  ২০১৫ সালে, ভারতীয় ধ্রুপদী নৃত্যকে জনপ্রিয় করতে তিনি অক্সফোর্ড বিশ্ববিদ্যালয়ে অক্সফোর্ড ওড়িশি কেন্দ্র প্রতিষ্ঠা করেছিলেন।  অক্সফোর্ড বিশ্ববিদ্যালয়ের সদস্যদের জন্য নিয়মিত ওড়িশি নৃত্য ক্লাসের পাশাপাশি, এই কেন্দ্রটি ক্যামব্রিজ বিশ্ববিদ্যালয়, লন্ডন স্কুল অব ইকোনমিক্স, ইউনিভার্সিটি কলেজ লন্ডন (ইউসিএল), কিংস কলেজ লন্ডন, ম্যানচেস্টার বিশ্ববিদ্যালয় এবং এডিনবরা বিশ্ববিদ্যালয় সহ অন্যান্য প্রতিষ্ঠানে ওড়িশি নৃত্য বিষয়ক কর্মশালাও পরিচালনা করে। 
  
  তিনি অক্সফোর্ড ওড়িশি কেন্দ্র কর্তৃক অক্সফোর্ড বিশ্ববিদ্যালয়ে বার্ষিক ভারতীয় ধ্রুপদী নৃত্য উৎসব অক্সফোর্ড ওড়িশি উৎসবের প্রথম প্রতিষ্ঠাতা।
  
  পুরস্কার 
  ২০১৩ সালে, তাঁর অসামান্য কৃতিত্বের জন্য ভারতের জাতীয় মহিলা কমিশন কর্তৃক আন্তর্জাতিক মহিলা দিবস উপলক্ষে নয়াদিল্লিতে তাকে অভিনন্দিত করা হয়েছিল।  একই বছর, ২০১২ সালে দিল্লি গণধর্ষণের শিকারের প্রতি শ্রদ্ধা জানিয়ে তাঁর নৃত্য রচনাটি সমস্ত বিভাগ জুড়ে দিল্লি বিশ্ববিদ্যালয়ের নৃত্য প্রতিযোগিতায় শীর্ষ স্থান অর্জন করেছিল। 
  
  ২০১৭ সালে, তিনি কৈলাশ সত্যার্থী, ২০১৪ সালের শান্তিতে নোবেল পুরস্কার বিজয়ীর হাত থেকে ভারতীয় শাস্ত্রীয় নৃত্যে অবদানের জন্য সম্মানিত আরিয়া পুরস্কার গ্রহণ করেন।
  
  তথ্যসূত্র
  
  বহিঃসংযোগ 
  
   অক্সফোর্ডইন্ডিয়াসোসাইটি
   বৈশালি মোহান্তির ফেসবুক 
   ওপেন ডেমোক্রেসি পত্রিকায় বৈশালি মোহান্তির লেখক পাতা 
   হাফিংটনপোস্ট পত্রিকায় বৈশালি মোহান্তির লেখক পাতা y
   ক্রোল পত্রিকায় বৈশালি মোহান্তির লেখক পাতা
  
  আরও দেখুন 
  
  বিষয়শ্রেণী:২১শ শতাব্দীর ভারতীয় নৃত্যশিল্পী
  বিষয়শ্রেণী:ভারতীয় রাজনৈতিক লেখক
  বিষয়শ্রেণী:ওড়িশার ব্যক্তি
  বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:জীবিত ব্যক্তি
  বিষয়শ্রেণী:১৯৯৪-এ জন্ম
title: বৈশালী মোহান্তি